EU zadovoljna izborima u Srbiji
Izbori u Srbiji su bili otvoreni i sprovedeni su u skladu sa najvišim standardima Savjeta Evrope, saopšteno iz komisije ove organizacije
U očekivanju poslednjih izveštaja sa terena, u Evropskoj komisiji danas ipak nisu krili zadovoljstvo uspješno održanim izborima u Srbiji. , rekla je Maja Kocijančić, portparolka visoke predstavnice EU Ketrin Ešton. Izbori u Srbiji su sprovedeni u skladu sa najvišim standardima Savjeta Evrope o demokratskim izborima, piše, između ostalog, u izvještaju koji je nakon povratka iz Srbije objavila delegacija Parlamentarne skupštine Savjeta Evrope. Gradjani su imali mogućnost da slobodno iskažu svoju volju i odaberu medju velikim brojem partija i predsjedničkih kandidata, navodi se dalje u izvještaju. Ipak, ističe se da su mediji koji su pratili izbore, mogli biti više izbalansirani. Kada je riječ o transparentnosti finansiranja izbornih kampanja, delegacija Savjeta Evrope kaže da će se o tome izjasniti kada bude imala puni izvještaj Agencije za anti-korupciju. Nedostatke u analitičkom medijskom pokrivanju izbora je uočila i delegacija OEBS-a, koja međutim, poput Savjeta Evrope, zapaža visok stepen demokratičnosti glasačkog procesa i profesionalizma većine njegovih učesnika. rekao je povodom izbora izvjestilac Evropskog parlamenta za Srbiju, Jelko Kacin. Kacin očekuje da će u najskorije vrijeme započeti pregovori o formiranju nove vlade koja će pred sobom imati jasan plan reformi i evropskih integracija. Vlast bi trebalo formirati prije drugog kruga predsjedničkih izbora, poručuje Kacin, naglašavajući da, bez obzira ko bude sjedio u vladi, dijalog sa Prištinom i primjena do sada postignutih sporazuma, nema alternativu.